VENDIM
Nr. 164, datë 25.2.2015

PËR EKZEKUTIMIN E VENDIMIT TË GJYKATËS EVROPIANE  PËR TË DREJTAT E NJERIUT, DATË 1.4.2014, PËR ÇËSHTJEN “LULI DHE TË TJERË KUNDËR SHQIPЁRISЁ” (PËR ANKIMET  NR. 64480/09, 64482/09, 12874/10, 56935/10, 3129/12 DHE 31355/09”)

Në mbështetje të nenit 100 të Kushtetutës, të nenit 46, të Konventës Evropiane për Mbrojtjen e të Drejtave të Njeriut dhe Lirive Themelore, ratifikuar me ligjin nr. 8137, datë 31.7.1996, “Për ratifikimin e Konventës Evropiane për Mbrojtjen e të Drejtave të Njeriut dhe Lirive Themelore”, të neneve 5 e 45, të  ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, dhe nenit 13, të ligjit nr. 160/2014, “Për buxhetin e vitit 2015”, me propozimin e ministrit të Drejtësisë, Këshilli i Ministrave
[bookmark: _GoBack]VENDOSI:

1. Ekzekutimin e vendimit të Gjykatës Evropiane për të Drejtat e Njeriut, datë 1.4.2014, për çështjen “Luli dhe të tjerë kundër Shqipёrisё”, (për ankimet nr. 64480/09, 64482/09, 12874/10, 56935/10, 3129/12 dhe 31355/09”), me shumat: 
- 1 500 (një mijë e pesëqind) euro, plus taksat që mund të vihen në ngarkim, lidhur me dëmin jopasuror, në favor të të gjithë ankuesve, në lidhje me ankimin nr. 64480/09; 
- 1 500 (një mijë e pesëqind) euro, plus taksat që mund të vihen në ngarkim, lidhur me dëmin jopasuror, në favor të të gjithë ankuesve, në lidhje me ankimin nr. 64482/09; 


- 1 500 (një mijë e pesëqind) euro për kostot dhe shpenzimet në lidhje me ankimet nr. 64480/09 dhe nr. 64482/09; dhe 
- 500 (pesëqind) euro për kostot dhe shpenzimet në lidhje me ankimin nr. 56935/10.
2. Vlerat e përcaktuara si detyrim, në pikën 1, të këtij vendimi, të konvertohen në lekë, në bazë të kursit të këmbimit të bankës ku janë depozituar, në datën e kryerjes së pagesës. 
3. Vlerat e përcaktuara si detyrim, në pikën 1, të këtij vendimi, të depozitohen në një nga bankat e nivelit të dytë, në emër të ankuesve, sipas listës bashkëlidhur këtij vendimi, në shumat që ka detyrim shteti shqiptar për secilin prej tyre, sipas vendimit të Gjykatës Evropiane për të Drejtat e Njeriut, datë 1.4.2014, për çështjen “Luli dhe të tjerë kundër Shqipёrisё”.
4. Pagesa e shumave të depozituara, sipas pikës 3, të këtij vendimi, në favor të ankuesve, të bëhet nga Ministria e Financave, pas paraqitjes së dokumentacionit të nevojshëm ligjor, për kryerjen e pagesave, nga buxheti i shtetit, brenda një afati 3-mujor nga dita kur vendimi i gjykatës është bërë përfundimtar. 
5. Në rast mospagimi brenda afatit 3-mujor, të përmendur në pikën 4, të këtij vendimi, mbi shumat e mësipërme të paguhen interesa të thjeshta, të barabarta me kursin marzhinal të huas së Bankës Qendrore Evropiane, gjatë periudhës së mospagimit, plus 3 (tre) për qind. 
6. Efekti financiar, i parashikuar në pikën 1, të këtij vendimi, të përballohet nga fondi i kontingjencës. 
7. Ngarkohen Ministria e Drejtësisë dhe Ministria e Financave për zbatimin e këtij vendimi. 
Ky vendim hyn në fuqi menjëherë dhe botohet në Fletoren Zyrtare.

	Nr. 
	Nr.  i ankimit dhe data e paraqitjes
	Emri i ankuesit dhe datëlindja (nëse dihet)
	Përfaqësuar nga                   (si të jetë i zbatueshëm)

	1.
	31355/09 15.06.2009
	Afërdita Luli, 18.11.1949                
Yllka Zhupa, 3.6.1947                         
Leticja Mujo, 15.8.1968                
Ruben Celkupa, 14.4.1935             
Dora Celkupa, 28.7.1936        
Xhani Celkupa, 23.3.1942                
Belino Voshtina (i cili zëvendësoi Saimir Voshtinën)
	Elira Kokona
Erinda Meli, avokate

	2.
	64480/09 15.06.2009
	
	

	3.
	64482/09 15.06.2009
	
	

	4.
	12874/10 15.02.2010
	Rita Pistulli, 23.5.1938
	Asnjë

	5.
	56935/10 18.09.2010
	Eda Dushallari, 1921
	Violeta Dushallari 
(e afërmja e ankueses)

	6.
	3129/12  07.01.2012 
	Hodo Kekenezi, 4.9.1939
	Asnjë

